section_heading: Životopis
paragraph_text: Rođen je u Massi Marittimi, nedaleko od Siene. Kad su Bernardinu bile četiri godine ostao je siroče te odlazi živjeti kod rođaka. Završio je visoke studije u Sieni, živeći uvijek ozbiljnim kršćanskim životom. U Sieni je 1400. izbila kuga, pa se je Bernardin posvetio služenju zaraženima. I sam je obolio od kuge, ali je uspio ozdraviti. Godine 1402. stupa u Red manje braće. U početku je živio u skrovitosti, a poslije se daje u akciju kao obnovitelj Reda i vrstan propovjednik. Bio je velik promicatelj pobožnosti prema Imenu Isusovu, pod znakom IHS. Neki su se pobunili protiv te pobožnosti pa su protiv sveca vođena i tri crkvena sudska postupka: 1426. za vrijeme pape Martina V., 1431. za vrijeme pape Eugena IV. i 1438. na općem saboru u Baselu.<ref>sveci.net Sveti Bernardin Sijenski, pristupljeno 27. ožujka 2015. Kasnije su mu ponuđene tri biskupske stolice: u Sieni, u Ferrari i Urbinu, no on ih je sve odbio.